**NOTA INFORMATIVĂ**

**La proiectul Hotărârii Guvernului cu privire la aprobarea semnării Acordului-cadru de împrumut dintre Republica Moldova și Banca de Dezvoltare a Consiliului Europei pentru realizarea proiectului „Răspuns de Urgență la COVID-19 şi Suport pentru Întreprinderile Micro, Mici și Mijlocii”**

|  |
| --- |
| 1. ***Denumirea autorului și, după caz, a participanților la elaborarea proiectului***
 |
| Proiectul Hotărârii Guvernului cu privire la aprobarea semnării Acordului-cadru de împrumut dintre Guvernul Republicii Moldova și Banca de Dezvoltare a Consiliului Europei pentru realizarea proiectului „***Răspuns de Urgenţă la COVID-19 şi Suport pentru Întreprinderile Micro, Mici și Mijlocii***” a fost elaborat de către Ministerul Finanţelor.  |
| 1. ***Condițiile ce au impus elaborarea proiectului de act normativ și finalitățile urmărite***
 |
| În situația de urgență actuală privind pandemia de COVID-19, Banca de Dezvoltare a Consiliului Europei (CEB) s-a angajat să ofere finanțare flexibilă și în timp util țărilor membre, întru consolidarea sistemului de sănătate publică și atenuarea impactului socio-economic al pandemiei. În acest sens, întru asigurarea unui răspuns eficient și prompt la necesitățile sistemului de sănătate al Republicii Moldova în lupta cu COVID-19, precum și consecințele acestuia, Guvernul Republicii Moldova a înaintat în adresa CEB un demers prin care și-a exprimat interesul în contractarea unui împrumut în valoare estimativă de până la 70 milioane Euro.Proiectul va fi structurat în ***2 componente***:1. ***Componenta Sănătate*** – 40 mil. Euro, urmează a finanța următoarele tipuri de cheltuieli: achiziția, în cadrul procedurilor de urgență, a echipamentelor medicale și materiale consumabile, reabilitarea și transformarea spațiilor/unităților medicale, mobilizarea de expertiză suplimentară, întru asigurarea măsurilor de răspuns de urgență la COVID-19.
2. ***Componenta Suport pentru Întreprinderile Micro, Mici și Mijlocii*** - 30 mil. Euro, va oferi finanțare pentru capital circulant și nevoile de investiții ale IMMM-urilor afectate de criză, ajutându-le să păstreze locuri de muncă viabile. Această componentă va fi realizatăprin recreditarea beneficiarilor finali prin intermediul instituțiilor financiare participante.

Entitatea implementatoare a proiectului (atât componenta Sănătate, cât și componenta Suport pentru Întreprinderile Micro, Mici și Mijlocii) este desemnată Instituția Publică „Oficiul de Gestionare a Programelor de Asistență Externă”.Guvernul Republicii Moldova estimează ca resursele financiare din cadrul împrumutului să acopere cheltuielile aferente COVID-19 în perioada bugetară 2020-2022. În consecință, data limită de debursare este stabilită la 30.06.2022.Maturitatea maximă aferentă creditului pentru componenta Sănătate este de *15 ani* și *7 ani* pentru componenta Suport pentru Întreprinderile Micro, Mici și Mijlocii.Acordul-cadru de împrumut prevede posibilitatea aplicării ratei fixe și ratei flotante a dobânzii, ce va fi decisă la fiecare tranșă de debursare solicitată, în funcție de condițiile financiare propuse.Toate aspectele cheie negociate de către delegația împuternicită în conformitate cu *Hotărârea Guvernului nr. 330 din 03.06.2020* sunt consemnate în Procesul-Verbal aferent negocierilor.Textul proiectului Acordului-cadru de împrumut propus spre semnare nu conține diferențe esențiale de fond față de proiectul inițial al acestuia, fiind negociat, în speță, mecanismul de implementare al Acordului, având în vedere că descrierea proiectului coincide cu cea solicitată de către Guvernul Republicii Moldova prin demersul adresat CEB (nr.11/2-07/147 din 27 aprilie 2020) și aprobat de Consiliul de Administrație CEB la data de 12 Mai 2020. |
| 1. ***Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene***
 |
| Proiectul de hotărâre nu are drept scop armonizarea legislației naționale cu legislația Uniunii Europene. |
| 1. ***Principalele prevederi ale proiectului și evidențierea elementelor noi***
 |
| Proiectul Hotărârii Guvernului cu privire la aprobarea semnării Acordului-cadru de împrumut dintre Republica Moldova şi Banca de Dezvoltare a Consiliului Europei pentru realizarea proiectului „***Răspuns de Urgenţă*** **la** ***COVID-19 şi Suport pentru Întreprinderile Micro, Mici și Mijlocii***, are drept scop obținerea resurselor financiare necesare oferirii unui sprijin imediat sistemului de sănătate din Republica Moldova în lupta cu focarul de COVID-19, cu accent pe consolidarea capacităților tehnice al acestuia, precum şi susținerea IMMM-urilor afectate de criză. |
| 1. ***Fundamentarea economico-financiară***
 |
| Acordul-cadru de împrumut dintre Republica Moldova şi Banca de Dezvoltare a Consiliului Europei pentru realizarea proiectului „***Răspuns de Urgenţă la COVID-19 şi Suport pentru Întreprinderile Micro, Mici și Mijlocii***” prevede acordarea unui împrumut Guvernului Republicii Moldova în valoare de 70 milioane Euro.Ponderea finanțării CEB constituie maximum 90%. În cadrul componentei *Sănătate*, Guvernul va co-finanța cheltuielile rămase cu resurse financiare din partea comunității partenerilor de dezvoltare, iar în cadrul componentei *Suport pentru Întreprinderile Micro, Mici și Mijlocii*, contribuția Guvernului va constitui resursele revolving ale Instituției Publice „Oficiul de Gestionare a Programelor de Asistență Externă” din proiecte similare destinate Întreprinderilor Micro, Mici și Mijlocii, finanțate de alți creditori internaționali.Suplimentar, în procesul de rectificare a *Legii bugetului de stat pentru anul 2020* au fost planificate resursele şi cheltuielile necesare pentru inițierea proiectului curent în anul 2020. |
| 1. ***Modul de încorporare a actului în cadrul normativ în vigoare***
 |
| Adoptarea Proiectului Hotărârii Guvernului cu privire aprobarea semnării Acordului-cadru de împrumut dintre Republica Moldova și Banca de Dezvoltare a Consiliului Europei pentru realizarea proiectului „***Răspuns de Urgenţă la COVID-19 şi Suport pentru Întreprinderile Micro, Mici și Mijlocii***” nu va necesita modificarea sau completarea unor alte acte normative în vigoare. |
| 1. ***Avizarea și consultarea publică a proiectului***
 |
| Luând în considerare prevederileAcordului-cadru de împrumut, precum și prevederile *Hotărârii Guvernului nr.1136/2007 cu privire la unele măsuri de executare a Legii nr.419-XVI din 22 decembrie 2006 cu privire la datoria sectorului public, garanțiile de stat şi recreditarea de stat,* proiectul de Hotărâre de Guvern este supus avizării și consultărilor publice de către instituțiile interesate*.*Totodată, conform prevederilor ***Legii nr.239/2008 privind transparența în procesul decizional***, proiectul Hotărârii Guvernului a fost plasat pe pagina web oficială a Ministerului Finanțelor, la compartimentul Transparență Decizională, precum și pe portalul particip.gov.md. |
| 1. ***Constatările expertizei de compatibilitate***
 |
| Nu necesită efectuarea expertizei de compatibilitate, dat fiind faptul că proiectul de hotărâre nu prezintă relevanță UE. |
| 1. ***Constatările expertizei juridice***
 |
| Luând în considerare prevederile Acordului-cadru de împrumut, proiectul de Hotărâre de Guvern a fost supus expertizei juridice. |

**Viceprim-ministru,**

**Ministru al Finanțelor Serghei PUȘCUȚA**